Хадади није изабран на НБА драфту 2004. године, али је пажњу НБА клубова почео привлачити пре почетка Олимпијских игара у Пекингу 2008. Наиме, одиграо је сјајан припремни турнир у Солт Лејк Ситију уочи Олимпијаде. Иако је његов Иран изгубио све утакмице, Хадади је одушевио све скауте који су се тада затекли у Јути, а добре игре у Пекингу само су употпуниле утисак. Био је убедљиво најбољи играч Ирана у Пекингу, док је Иран с друге стране био убедљиво најгори тим. Хадади је имао 16,6 поена, 11,2 скокова и 2,6 блокада у пет утакмица на Олимпијади.